யோனாகுனி நினைவுச்சின்னம்
[[படிமம்:Turtleyonaguni.jpg|thumb|ஆமை வடிவ இடிபாடுகள்|right]]
 '''யோனாகுனி நினைவுச்சின்னம்''' (''Yonaguni Monument'') என்பது [[யப்பான்]] நாட்டின் தென்மேற்குப் பகுதியிலுள்ள [[இரியூக்கியூ தீவுகள்|இரியூக்கியூ தீவுகளில்]] ஒன்றான&lt;ref name=&quot;britannica&quot;&gt;{{cite web | url=https://www.britannica.com/place/Ryukyu-Islands | title=Ryukyu-Islands | work=Encyclopædia Britannica, Inc. | accessdate=2 சூன் 2019}}&lt;/ref&gt;&lt;ref name=&quot;TFRF&quot;&gt;{{cite web | url=http://www.yonaguni.ws/ | title=YONAGUNI PYRAMID | publisher=The Faram Research Foundation | work=A Geoglyphic Study of The Yonaguni Monolith, Japan | accessdate=2 சூன் 2019}}&lt;/ref&gt; யோனாகுனி தீவின் தென் [[கடல்|கடற்]] பகுதியில், கடலுக்கடியில் மூழ்கிய நிலையில் காணப்படும் சிதைந்த [[பாறை]]யாலான ஒரு அமைப்பாகும்.&lt;ref name=&quot;britannica1&quot;&gt;{{cite web | url=https://www.britannica.com/topic/Yonaguni-Monument | title=Yonaguni Monument, underwater rock structure, near Yonaguni Island, Japan | work=Encyclopædia Britannica, Inc. | accessdate=2 சூன் 2019}}&lt;/ref&gt; இது யப்பானின் மேற்கு முனையில் அமைந்திருப்பதுடன், [[தாய்வான்|தாய்வானிலிருந்து]] கிட்டத்தட்ட 100 கிலோ மீற்றர் தொலைவிலேயே காணப்படுகின்றது.&lt;ref&gt;{{cite web | url=https://www.visitokinawa.jp/destinations/yaeyama-region/yonaguni | title=Yonaguni Island | publisher=Okinawa Convention &amp; Visitors Bureau | accessdate=2 சூன் 2019}}&lt;/ref&gt; இது யோனாகுனி [[பிரமிடு|பிரமிடு]] என்றும் அழைக்கப்படுகின்றது.&lt;ref name=&quot;TFRF&quot;/&gt; இது முற்றிலும் இயற்கையானதா அல்லது மனிதனால் உருவாக்கப்பட்டு, தற்போது நீருக்கடியில் மூழ்கிய நிலையிலுள்ளதா என்பது பற்றி பல்வேறு கருத்துக்கள் நிலவி வருகின்றன.&lt;ref name=&quot;britannica1&quot;/&gt;
 
 == வரலாறு ==
 [[File:Yonaguni Ruins Scuba.jpg|thumb|நீர்மூழ்கி ஒருவரால் பார்வையிடப்படும் யோனாகுனி நினைவுச் சின்னம்]]
 1980 களின் நடுப்பகுதியில், கிஹாஷிரோ அரடேக் என்னும் நீர்மூழ்கி ஒருவரால், கடலுக்கடியில் இந்தப் படிகள் போன்ற பாறையாலான அமைப்புக் கண்டறியப்பட்டது. இது மனிதனால் உருவாக்கப்பட்டதுபோல் படிகளாலான அமைப்பாக இருந்ததனால், மூழ்கிய ஒரு நகரத்தின் சிதைந்த பகுதியென நம்பி, அதனை அறிவித்தார்.&lt;ref name=&quot;TFRF&quot;/&gt; அதன் பின்னர் அந்தப் பகுதியானது பல்வேறு தரப்பினரின் ஆய்வுக்கு உட்படுத்தப்பட்டது. 
 
 == அமைப்பு ==
 இந்த அமைப்பானது மணற்பாறை அல்லது களிமண் பாறையாலான அமைப்பாகக் காணப்படுகின்றது.&lt;ref name=&quot;YM&quot;&gt;{{cite web | url=https://www.atlasobscura.com/places/yonaguni-monument | title=Yonaguni-jima Kaitei Chikei (Yonaguni Monument) | work=Atlas Obscura | accessdate=2 சூன் 2019}}&lt;/ref&gt; இந்த அமைப்பு கிட்டத்தட்ட 165 அடி (50 மீற்றர்) நீளமும், 65 அடி (20 மீற்றர்) அகலமும் கொண்ட அமைப்பு என பிரிற்றானிக்காவில் கூறப்பட்டுள்ளது.&lt;ref name=&quot;britannica1&quot;/&gt;  
 இது கடலில் 27 மீட்டர் ஆழத்தில் அமைந்துள்ளது எனவும், 150 மீட்டர் நீளமும், 40 மீட்டர் அகலமும் கொண்ட அமைப்பெனவும் வேறு சில தகவல்கள் தெரிவிக்கின்றன.&lt;ref&gt;{{cite web | url=https://www.ancient-code.com/10-facts-yonaguni-monument/ | title=10 Facts About the Yonaguni Monument | publisher=Ancient Code. | accessdate=2 சூன் 2019}}&lt;/ref&gt; இது படிகளையும், சமமான உச்சி பகுதியையும், சுவர்களையும் கொண்டுள்ளது. தொங்கும் பாறை போன்ற அமைப்பானது இதன் அடித்தளத்தைச் சுற்றி மூன்று பகுதிகளில் காணப்படுகிறது. ஒரு முக்கோணப் பள்ளத்தின் விளிம்புகளில் இரு பெரும் துளைகள் உள்ளது. மனிதனின் முகம் போன்ற 7 மீட்டர் உயரம் உள்ள பாறையும், இரண்டு பெரிய தூண்களும் உள்ளன.
 [[படிமம்:Yonaguni Monument Twin Megaliths.jpg|thumb|&quot;இரட்டை பாரக்கற்கள்&quot; என அழைக்கப்படும் இரண்டு கல் அடுக்குகள்|right]]
 
 == செயற்கை கட்டமைப்பு ==
 சமதள இணை முகங்கள், கூர்மையான விளிம்புகள், நேரான சுவர், மற்றும் தூண்கள் போன்ற அமைப்புக்கள் செதுக்கப்பட்டது போன்ற தோற்றத்தைத் தருவதனால், அவை மனிதனால் செயற்கையாக உருவாக்கப்பட்டிருக்க வேண்டும் என்று கூறப்படுகின்றது. இவற்றின் தோற்றம் 5000&lt;ref name=&quot;britannica1&quot;/&gt; - 10,000&lt;ref name=&quot;YM&quot;/&gt; ஆண்டுகளுக்கு மேலாக இருக்கலாம் என்றும், [[இலெமூரியா|இலெமூரியா கண்டத்தின்]] இழப்புகளில் ஒன்றாக இருக்கலாம் எனவும் நம்பப்படுகின்றது.&lt;ref name=&quot;britannica1&quot;/&gt;
 
 == வெளி இணைப்புக்கள் ==
 #[https://www.dailythanthi.com/News/Sirappukatturaigal/2019/05/25153738/Surprises-a-natural-pyramid-in-a-thousand-ocean.vpf யோனாகுனி பற்றிய தகவல்கள்]
 #[https://www.crystalinks.com/pyrunderwater.html யோனாகுனி பற்றிய புகைப்படங்களும் விளக்கங்களும்]
 
 == மேற்கோள்கள் ==
 {{Reflist}}